stanford-oval/wikipedia huggingface dataset:
Teemu Lehtilä
Ura

Lehtilä on valmistunut Tampereen yliopiston näyttelijäntyön laitokselta vuonna 1989 teatteritaiteen maisteriksi. Hän on näytellyt Jyväskylän kaupunginteatterissa ja Tampereen Teatterissa.
Tunnetuksi hän on tullut roolistaan Häjyt -elokuvassa (1999) sekä sittemmin saippuasarjasta Salatut elämät. Siinä hän näytteli ensin vuosina 2004–2006 narsisti Aaro Vaalannetta ja myöhemmin tämän kaksoisveljeä Eero Vanalaa tammikuusta 2007 elokuuhun 2009 asti. Hän palasi Aaron rooliin vuosina 2007, 2009, 2012, 2015 sekä vuodesta 2017 alkaen uudestaan.
Kaksoisrooli Salatuissa elämissä

Lehtilällä on ollut kaksoisrooli MTV3:n saippuasarjassa Salatut elämät. Ensin hän näytteli narsisti Aaro Vaalannetta vuosina 2004–2006. Myöhemmin Lehtilä esitti Aaron kaksoisveljeä Eero Vanalaa tammikuusta 2007 elokuuhun 2009. Keväällä ja syksyllä 2007 sekä keväällä 2009 Lehtilä esitti sekä Aaroa että Eeroa yhtä aikaa. Keväällä 2009 hän esitti Eeron takaumissa Eeron ja Aaron isää, eli Lehtilällä oli kolmoisrooli. Kolmen vuoden tauon jälkeen Lehtilä palasi sarjaan Aaro Vaalanteena 7. syyskuuta 2012 esitetyssä jaksossa ja poistui jälleen 22. marraskuuta 2012. Vielä joulukuussa 2012 Aaro kuitenkin esiintyi Paulan ja Lauran harhanäkynä. Aaro Vaalanteena hän palasi sarjaan jälleen 2. maaliskuuta 2015 ja poistui 13. huhtikuuta 2015. Aaro palasi sarjaan uudelleen 26. tammikuuta 2017.
Yksityiselämä

Lehtilä on naimisissa Nina Viinikan kanssa ja heillä on viisi lasta. He asuvat Lempäälässä.
Filmografia > Elokuvat

| Vuosi | Elokuva / Lyhytelokuva | Rooli |
| --- | --- | --- |
| 1994 | Esa ja Vesa – auringonlaskun ratsastajat | Georgios |
| 1999 | Häjyt | Heikki Grönberg |
| 2001 | Taivasmatka | isä |
| 2001 | Young Love | Miss Young Face-juryn jäsen |
| 2003 | Niin lähellä, niin kaukana | Risto |
| 2004 | Pieni tarina syyllisyydestä | isä |
| 2007 | V2 – Jäätynyt enkeli | vanhempi Lindeman |
| 2010 | Täällä Pohjantähden alla II | asianajaja |
| 2012 | Varaosamies | autokorjaaja |
Filmografia > Televisiosarjat

| Vuosi | Sarja | Rooli |
| --- | --- | --- |
| 1995 | Samppanjaa ja vaahtokarkkeja | Kaj Baarman |
| 1995 | Metsolat | Turo Mikkonen |
| 1996 | Pimeän hehku | Juha Räsänen |
| 1997 | Vuoroin vieraissa | mies baarissa |
| 1997 | Trabant Express | monia rooleja |
| 1997 | Tumma ja hehkuva veri | Kalle |
| 1997–1998 | Elämän suola | Saviniemi |
| 1998 | Tuliportaat | Sami Ranta |
| 1998–1999 | Klubi | Niklas Routavuori |
| 1999 | Jäähyväiset ilman kyyneleitä | Heikki Mitrunen |
| 1999 | Äkkiä Anttolassa | useita rooleja |
| 2000 | Kirjava silta | Peter Cajander |
| 2001 | Kotikatu | luottopäällikkö |
| 2001 | Muodollisesti pätevä | Harri |
| 2003 | Hovimäki | hovimestari |
| 2004–2006, 2007, 2009, 2012, 2015, 2017– | Salatut elämät | Aaro Vaalanne |
| 2007–2009 | Salatut elämät | Eero Vanala |
| 2009 | Salatut elämät | Aaron ja Eeron isä |
| 2010 | Kotikatu | luennoitsija |
| 2013 | Pirunpelto | autokauppias |
| 2015 | Pintaa syvemmältä | Väinö Malinen |
| 2016–2017 | Korpelan kujanjuoksu | autojoppari |
| 2018 | Aikuisen naisen joulukalenteri | Seppo |
| 2019 | Pihlajasatu | Aaro Vaalanne |
Aiheesta muualla

Teemu Lehtilä Elonetissä.
Teemu Lehtilä Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa 
Henkilöt:  Elonet  Yle
Bukit Batokin metroasema

Bukit Batok on Singaporen Mass Rapid Transit -metrojärjestelmän asema Bukit Batokin alueella Singaporen läntisellä suuralueella. Sitä käyttävät North South Linen junat. Se avattiin 10. maaliskuuta 1990.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North South Line
| NS1 Jurong East | 5:45 |  | 6:08 |  | 0:55 |  |  |
| NS28 Marina South Pier | 5:19 |  | 5:38 |  | 22:50 |  |  |
| NS27 Marina Bay | – |  | – |  | 22:56 |  |  |
| NS19 Toa Payoh | – |  | – |  | 23:31 |  |  |
| NS16 Ang Mo Kio | – |  | – |  | 0:20 |  |  |
Aiheesta muualla

Kuvia tai muita tiedostoja aiheesta Bukit Batokin metroasema Wikimedia Commonsissa
Bukit Batokin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Jurong East | North South Line | Seuraava asema: Bukit Gombak |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bukit Batok MRT Station
Aseman sisäänkäynti.
Käännös suomeksi
4X

4X on Taru Mäkisen kirjoittama nuortenkirjasarja. Kirjojen tapahtumat sijoittuvat Hämeenlinnaan. Päähenkilöinä on neljä nuorta, sisarukset Soila ja Oula sekä heidän serkkunsa Minna ja Pirkka. He ovat noin 11–12-vuotiaita. Ryhmälle on antanut 4X-nimen heidän mummonsa, joka koristeli täytekakun kirjoittamalla nimien sijasta 4X. Sarjassa nuoret tutkivat johtolankoja ja ratkaisevat rikoksia.
Henkilöt

Soila ja Oula ovat maalaisperheen lapsia. Soila on pohdiskelija ja melko hiljainen. Oulalle hiukan naureskellaan, koska hän haluaa aina pukeutua tyylikkäästi.
Sisarukset Minna ja Pirkka asuvat Helsingissä, missä heidän isänsä työskentelee pankinjohtajana. Minna on hyvin käytännöllinen. Pirkka on kiinnostunut historiasta ja kirjoissa kerrotaan Hämeenlinnan historiaa Pirkan kirjoittamilla rinnakkaiskertomuksilla.
Serkusten mummo on ennen eläkeikäänsä työskennellyt vankilassa opettajana. Hän toimii lastenlastensa apuna ja mummon työhistorian takia nuoret ovat joutuneet pohtimaan rikollisten taustoja.
4X-kirjat

Kaikki sarjan osat ovat Kariston kustantamia.
4X ja Vanain aarre (1990)
4X ja Aulangonvuoren arvoitus (1991)
4X ja Linnan ritari (1992)
4X ja puiston salaisuus (1993)
4X ja pitkät varjot (1993)
4X ja harmaa veli (1994)
4X ja vapaa keihäs (1996)
Lounais-Hämeen Kotiseutu- ja Museoyhdistyksen vuosikirja

Lounais-Hämeen Kotiseutu- ja Museoyhdistyksen vuosikirjan 82 (2013) kansi.
Lounais-Hämeen Kotiseutu- ja Museoyhdistyksen vuosikirja on Lounais-Hämeen Kotiseutu- ja Museoyhdistyksen julkaisu. Se on ilmestynyt vuodesta 1924 ja vuoteen 2016 mennessä sitä oli ilmestynyt 85 osaa.
Aiheesta muualla

Lounais-Hämeen Kotiseutu- ja Museoyhdistyksen vuosikirja Häme-Wiki. Arkistoitu 20.2.2014.
Vuosina 1924–2011 julkaistujen vuosikirjojen sisällysluettelot Forssan Museo.
Lounais-Hämeen Kotiseutu- ja Museoyhdistyksen vuosikirjat (Digitoituja vuosikirjoja) Forssan Museo.
Mai-HiME

| Mai-HiME |
| --- | --- |

舞-HiME   (Mai-HiME)
Genre: toiminta, draama 
TV-anime
Ohjaaja: Masakazu Kohara
Studio: Sunrise
Lähetyskanavat: TV Tokyo
Alkuperäinen lähetyskierros: 30.9.2004 – 31.3.2005
Jaksojen määrä: 26 
Manga
Tekijä: Yatate Hajime (tarina)   Satou Ken'etsu (kuvitus)
Julkaisija: 
Sarjajulkaisulehti: Akita Shoten
Ensimmäinen painatus: 2004.11.11 – 8.9.2005
Kirjojen lukumäärä: 5 
Peli: 舞-HiME 運命の系統樹 (Mai-HiME Unmei no Keitouju)
Pelin tuottaja: CIRCUS
Pelin julkaisija: Marvellous Interactive Inc.
Laitealustat: Playstation 2
Julkaisupäivämäärä: 30.6.2005 
Peli: 舞-HiME 爆裂！風華学園激闘史?! (Mai-HiME Bakuretsu! Fuukagakuen Gekitoushi?!)
Pelin tuottaja: Sunrise
Pelin julkaisija: Sunrise Interactive
Genre: 3D-hakkaaminen jne
Laitealustat: Playstation Portable
Julkaisupäivämäärä: 23.2.2006 
Läheisesti yhteydessä olevia teoksia
 Mai-Otome 
Mai-HiME (舞-HiME) on Sunrise Inc. tuottama animesarja, joka esitettiin TV Tokyolla syyskuusta 2004 maaliskuuhun 2005 asti. Sarjalla on huomattavan laaja hahmokaarti, joka myös kehittyy sarjan aikana. Sarjaan on myös tuotettu toinen kausi nimellä Mai-Otome, jonka oletettavasti ainoa yhteys alkuperäiseen sarjaan on joidenkin samojen hahmojen ja elementtien esiintyminen uudelleen.
Tarina

Mai Tokiha on keskiverto-opiskelija, joka saa pikkuveljensä Takumin kanssa stipendin kalliiseen yksityiskouluun, Fuuka-akatemiaan. Mai tekee kovasti töitä sairaan Takumin terveyden eteen, joka odottaa sydänsiirtoa ulkomailta. Fuuka-akatemia osoittautuu kuitenkin normaalista poikkeavaksi kouluksi. Kouluun on kerätty HiMEjä, epätavallisia voimia omaavia tyttöjä, joiden tehtävä koulussa näyttää aluksi olevan sen puolustaminen yliluonnollisilta voimilta. Mai saa tietää olevansa HiME, ja suhtautuu paljastukseen kielteisin tuntein. Hän tapaa lisäksi koulun muita HiMEjä, joista kukin suhtautuu voimiinsa eri tavalla ja käyttää niitä eri tarkoitukseen.
Sarjan puolivälin jälkeen HiME-tyttöjen todellinen tehtävä ja heidän voimiensa uhraus tulevat ilmi. 300 vuoden välein Fuukan maassa järjestetään HiME-karnevaali, jossa kaikki 12 HiMEä taistelevat toisiaan vastaan. Voimakkain HiME saa HiME-tähden voimat itselleen, kun taas häviäjät menettävät läheisimmän ihmisensä uhrauksena häviöstään. Tällä kertaa karnevaaliin tulee kuitenkin uusia käänteitä.
Hahmot

Tokiha Mai (鴇羽 舞衣) (Ääninäyttelijä: Mai Nakahara (中原 麻衣))
Kuga Natsuki (玖我 なつき) (Ääninäyttelijä: Saeko Chiba (千葉 紗子))
Minagi Mikoto (美袋 命) (Ääninäyttelijä: Ai Shimizu (清水 愛))
Fujino Shizuru (藤乃 静留) (Ääninäyttelijä: Naomi Shindō (進藤 尚美))
Kikugawa Yukino (菊川 雪之) (Ääninäyttelijä: Mamiko Noto (能登 麻美子))
Sugiura Midori (杉浦 碧) (Ääninäyttelijä: Yukari Tamura (田村 ゆかり))
Yuuki Nao (結城 奈緒) (Ääninäyttelijä: Yūka Nanri (南里 侑香))
Higurashi Akane (日暮 あかね) (Ääninäyttelijä: Junko Iwao (岩男 潤子))
Himeno Fumi (姫野 二三) (Ääninäyttelijä: Yukana Nogami (野上 ゆかな))
Kazahana Mashiro (風花 真白) (Ääninäyttelijä: Yukana Nogami (野上 ゆかな))
Sanada Yukariko (真田 紫子) (Ääninäyttelijä: Kikuko Inoue (井上 喜久子))
Okuzaki Akira (尾久崎 晶) (Ääninäyttelijä: Sanae Kobayashi (小林 沙苗))
Miyu Greer (深優 グリーア) (Ääninäyttelijä: Kiyomi Asai (浅井 清己))
Harada Chie (原田 千絵) (Ääninäyttelijä: Mitsuki Saiga (斎賀 みつき))
Sagisawa Youko (鷺沢 陽子) (Ääninäyttelijä: Akiko Kimura (木村 亜希子))
Tokiha Takumi (鴇羽 巧海) (Ääninäyttelijä: Yugo Takahashi (高橋 裕吾))
Homura Nagi (炎 凪) (Ääninäyttelijä: Akira Ishida (石田 彰))
Kanzaki Reito (神崎 黎人) (Ääninäyttelijä: Toshihiko Seki (関 俊彦))
Suzushiro Haruka (珠洲城 遥) (Ääninäyttelijä: Ryōka Yuzuki (柚木 涼香))
Munakata Shiho (宗像 詩帆) (Ääninäyttelijä: Sakura Nogawa (野川 さくら))
Tate Yuuichi (楯 祐一) (Ääninäyttelijä: Tomokazu Seki (関 智一))
Alyssa Searrs (アリッサ シアーズ) (Ääninäyttelijä: Yūko Miyamura (宮村 優子))
Anime > Alku- ja loppumusiikit

Alkumusiikki
Shining☆Days,
Esittäjä ja sanoittaja: Kuribayashi Minami (栗林 みなみ)
Säveltäjä ja sovittaja: Iizuka Masaaki (飯塚 昌明)
Loppumusiikki
Kimi ga sora datta (君が空だった)
esittäjä: Misato Aki (美郷 あき)
Säveltäjä ja sovittaja: Iizuka Masaaki (飯塚 昌明)
Sanoittaja: Hata Aki (畑 亜貴)
Anime > Jaksot

| Jakso | Suomenkielinen nimi | Japaninkielinen nimi | Alkuperäinen näytöspäivä  |
| --- | --- | --- | --- |
| 1 | Se on☆neidon tärkeä asia | それは☆乙女の一大事 | 30.9.2004 |
| 2 | Koulun jälkeiset salaisuudet? | ヒミツの放課後？ | 7.10.2004 |
| 3 | Tulen tanssi/Tähden vala | 炎の舞／星の誓い | 14.10.2004 |
| 4 | Tuulen J-E-K-K-U | 風のイ・タ・ズ・ラ | 21.10.2004 |
| 5 | Sade-. Kyyneleet___ | 雨――。涙…… | 28.10.2004 |
| 6 | 17-vuotias tulessa(^^;) | もえる十七歳(^^;) | 4.11.2004 |
| 7 | Eksynyt kissanpentu | 迷子の仔猫たち | 11.11.2004 |
| 8 | Tärkeä asia | たいせつなもの。 | 18.11.2004 |
| 9 | Meri, neito ja Natsukin salaisuus | 海とオトメとなつきのヒミツ♪ | 25.11.2004 |
| 10 | Suuri kakkusota!!! | ケーキ大戦!!! | 2.12.2004 |
| 11 | Valon ja pimeän tanssi | 光と闇の輪舞（ロンド） | 9.12.2004 |
| 12 | Enkelin hymy | 天使のほほえみ | 16.12.2004 |
| 13 | ~Tamayuran yö~ | ～たまゆらの夜～ | 23.12.2004 |
| 14 | Koulu kohteena | ねらわれる学園 | 6.1.2005 |
| 15 | Lukiolaistyttö kohoaa korkeuksiin | 天翔ける ﾐ☆ 女子高生 | 13.1.2005 |
| 16 | Paraati♪ | Ｐａｒａｄｅ♪ | 20.1.2005 |
| 17 | Valehtelevat huulet | うそつきな、唇 | 27.1.2005 |
| 18 | ~Alku. | ――はじまり。 | 3.2.2005 |
| 19 | Sydämen labyrintti | こころの迷宮 | 10.2.2005 |
| 20 | Tulen tanssi/Kyynelten kohtalo | 炎の舞／涙の運命 | 17.2.2005 |
| 21 | Musta prinsessa, heräämisen hetki | 黒き君、目覚めるとき | 24.2.2005 |
| 22 | Hajoaminen...... | くずれゆく...... | 3.3.2005 |
| 23 | Rakkaus ja ystävyys, sydämetöntä | 愛情と友情、非情 | 10.3.2005 |
| 24 | Rakkaus on taistelua | コイ・ハ・タタカイ | 17.3.2005 |
| 25 | Kohti kohtalon hetkeä | 運命の刻へ | 24.3.2005 |
| 26 | Säihkyvät☆päivät | shining☆days | 31.3.2005 |
Manga

Mai-HiMEstä on olemassa myös viisikirjainen manga, mutta sen juoni, alkuasetelmat, ja joissakin määrin jopa hahmojen persoonallisuudet poikkeavat animen vastaavista. Tokyopop on lisensoinut mangan englanninkielistä julkaisua varten ja ensimmäisen kirjan on arvioitu ilmestyvän vuoden 2006 lopulla.päivitettävä
Manga > Kirjojen julkaisupäivämäärät Japanissa

11.11.2004
8.2.2005
8.3.2005
8.7.2005
8.9.2005
Aiheesta muualla

TV-Tokyon viralliset Mai-HiMEn nettisivut (japaniksi)
Sunrisen viralliset Mai-HiMEn nettisivut (japaniksi)
Narinkka (kirjasarja)

Narinkka on Helsingin Kaupunginmuseon julkaisema vuosikirjasarja. Vuosikirjoja on ilmestynyt vuodesta 1976 lähtien. Useimmat teokset ovat artikkelikokoelmia. Joukossa on myös esimerkiksi kaksi Signe Brander valokuvia esittelevää teosta, Signe Brander – 1869–1942 (2004) ja Foto Signe Brander (2009). Teoksesa Helsinki 1700 on muun muassa artikkeleita Johan Sederholmista ja 1700-luvun elämästä Helsingissä sekä artikkeli "Helsinkiläiset rikolliset vuosina 1724–1741".
Sarjan nimi kuvaa sen vaihtelevaa sisältöä. Narinkka (venäjäksi na rynke ’torilla’) oli Helsingissä vuoteen 1929 toiminut venäläisten ja juutalaisten kauppakojualue.
Aiheesta muualla

Narinkka,[vanhentunut linkki] [vanhentunut linkki] Linkit Narinkka-kirjasarjan teoksiin sivun oikeassa laidassa
Nummelan ponitalli

Nummelan ponitalli -sarja on Merja Jalon kirjoittama nuortenkirjasarja. Sarjan ensimmäinen osa, Yllätysori, ilmestyi vuonna 1977, ja Jalo kirjoittaa sarjaan edelleen jatko-osia.
Nummelan ponitalli -kirjojen tapahtumapaikat ja henkilöt ovat täysin kuvitteellisia, vaikka kirjoissa on mainittu tallin sijaitsevan lähellä Valkeakoskea. Kirjojen tapahtumien keskeinen paikka on Nummelan ponitalli, jonka omistavat Pentti Nummela ja hänen sisarensa Jenni Nummela. Tallilla on työskennellyt myös ratsastuksenopettaja Mauri Kavén. Sarjassa ei ole virallista päähenkilöä, vaikka Kikka ja Repe ovatkin suuressa osassa. Hevosten kanssa puuhastelun ohessa nuoret selvittelevät niin ihmissuhteitaan kuin rikoksiakin. Henkilöiden ulkonäöstä ei ole kovin tarkkoja kuvauksia, vaan ne jätetään lukijoiden kuviteltavaksi. Henkilöt eivät tunnu lainkaan vanhenevan, vaikka kirjoissa tuleekin aina uusi kesä.
Nummelan ponitallin henkilöitä > Nummelan entiset hevoset ja ponit

Alba on tuliseksi kuvattu musta hevonen, josta kerrotaan vain harvoissa kirjoissa. Sillä saavat ratsastaa vain osaavimmat ratsastajat.
Santa Lucia on harmaa tamma, jonka Pena ostaa sarjan ensimmäisessä kirjassa hevoshuutokaupasta, josta myös Kikka ostaa Husaarin. Myöhemmin Santa Lucialla on myös varsa, Tsaari.
Lucifer on Kristianin hevonen, jota on kuvattu todella taitavaksi ja kauniiksi, josta Kristian ei halua luopua. Se kuitenkin kuolee.
Remu on poni, jonka Nummelan ponitalli saa korkeamäkeläisiltä lahjaksi heidän huumattuaan kisoissa Nummelan hevoset kirjassa Yllätysori. Remu kuitenkin kuolee, sillä Eero Raita ei "osannut" ratsastaa sillä oikein, ja sai eläinrääkkäyssyytteenselvennä.
Napoleon oli Essin poni. Se oli väritykseltään kimo. Essi voitti sen ratsastuskilpailuista. Se kuoli kirjassa Mustan korpin linna, kun Napoleon joutui eläinkokeiden uhriksi. Essi esiintyy nykyisin sarjassa ilman hevosta.
Olivia van de Luze on villi, kimo shetlanninponi, joka tuli Nummelaan kirjassa Hopeaori. Se myytiin kirjan Ponivarkaat lopussa Pinja Varjoselle Varjosen ravitallille.
Blackey on musta ja kaunis ori ja erittäin kuuluisa GP-kilparatsu. Se on kilpakenttien kuningas, oikea miljoonaori. Kun sen omistaja Eva Söderman kuolee, ei Blackeyllä ole oikeaa omistajaa, mutta entinen tallimestari Jarkko Ikävalko jää hoitamaan sitä. Kirjassa Aavekartanon salaisuus Nummelan ponitallilaiset saavat tietää, että Eva onkin testamentannut Blackeyn Pentti Nummelalle.
Hiful oli Päkän ratsu, mutta se myytiin sen jälkeen, kun Titta ja Päkä putosivat siltä ja joutuivat sairaalaan kirjassa On hevosten aika. Päkä löysi Hifulin myöhemmin sirkuksesta, jonne se oli varastettu.
Linda Leis oli ex-ravuri, joka tuli Nummelaan kirjassa Ponitalli vaarassa kahden muun ravurin kanssa. Linda kuoli kirjassa Vaara Raudikkotiellä kaaharin yliajamana. Linda oli säikky.
Liekki on suomenhevostamma, joka varsoi Hohtopojan kirjassa Kadonneet hevoset. Liekki on Hannun suosikki. Liekki ja Hohtopoika muuttivat tallilta Penan tädin luo jonnekin, että ne saisivat olla rauhassa.
Nummelan ponitalli -kirjasarjan kirjat

Yllätysori (1977)
Vaarallinen ratsastus (1977)
Ponisaaren arvoitus (1978)
On hevosten aika (1979)
Punainen hevosenkenkä (1979)
Tunturiratsastus (1980)
Orisuon aarre (1981)
Seikkailu Ponisaarella (1983)
Maailman paras hevonen (1983)
Ponitalli vaarassa (1984)
Aavehevonen (1985)
Ponisaaren kirous (1985)
Pako Ratsukalliolta (1986)
Ponilahdella tapahtuu (1987)
Naamiaisratsastus (1988)
Vaara Raudikkotiellä (1988)
Taistelu ratsutilasta (1989)
Hevossaaren vanki (1989)
Poniretki saaristossa (1990)
Ponitalli kesälomalla (1990)
Mustan hevosen salaisuus (1990)
Kenttäkilpailut (1991)
Hevosparonin kosto (1991)
Kadonnut hopeareki (1991)
Kuutamoratsastus (1992)
Ruunalankosken salaisuus (1993)
Linnavuoren aaveratsastajat (1994)
Haamulinnan kadonnut ori (1994)
Heponiemen kätkö (1995)
Ponitalli ja varjojen linna (1995)
Vaellusratsastus (1996)
Liinakkotien painajainen (1996)
Ratsutilan kasvatti (1997)
Ratsutilan sankari (1997)
Kartanon kummitus (1998)
Kauhujen yön ritari (1999)
Myrsky (1999)
Paluu Ponisaarelle (2000)
Hopearannan aarre (2000)
Ratsastaja pimeässä (2001)
Säikyttelijät (2001)
Voittolaukka (2001)
Tähtitornin salaisuus (2001)
Epäonnen leiri (2002)
Ratsukellarin salaisuus (2002)
Miljoonaratsu (2003)
Keskiyön hevonen (2003)
Kultajoen kummitus (2004)
Hopeaori (2004)
Ponivarkaat (2004)
Epäilyttävä sulhasmies (2005)
Kunnialaukka (2005)
Tihutöitä tallilla (2005)
Tsaarin satula (2006)
Finnholmin kirous (2006)
Rautahevonen (2006)
Haamujen talo (2007)
Tornikallion vangit (2007)
Kadonneet hevoset (2007)
Susivaaran aarre (2008)
Mustan korpin linna (2008)
Itketyssuon armoilla (2008)
Haamukilpailut (2009)
Kolme kuningatarta (2009)
Tuulinen torni (2009)
Vaunukello (2010)
Surmanhyppy (2010)
Merihirviö (2010)
Rohkeuskoe (2011)
Käärmekiven lumous (2011)
Tuomionkellot (2011)
Luostarin aaveet (2012)
Aavekartanon salaisuus (2012)
Palavat silmät (2012)
Noiduttu huone (2013)
Paholaisratsu (2013)
Kostajan isku (2013)
Arvoitusten yö (2014)
Kadonneen hevosen jäljillä (2014)
Vihreä lohikäärme (2014)
Salaisuuksien torni (2015)
Saalistaja (2015)
Takaa-ajo vuorilla (2015)
Varkaiden kuningas (2016)
Tulta kavioissa (2016)
Salaperäinen huuto (2016)
Arvoitusten jäljillä (2017)
Ratsukallion uhka (2018)
Juhannustaikaa (2019)
Wadi Rumin aarre (2020)
Salaisuuksia ratsutallilla (2020)
Salaperäinen saari (2021)
Tuntematon uhka (2021)
Vaarojen kesä (2022)
Kätketty medaljonki (2022)
Hopearannan aave (2023)
Ryöstäjien jäljillä (2023)
Kummitusvaunut (2024)
Maakellarin vanki (2024)
Nummelan ponitalli -kirjasarjan kirjat > Muistoja-sarja

Kikka ja Repe: Muistoja (2010)
Titta ja Päkä:  Muistoja (2011)
Siru ja Kati: Muistoja (2012)
Hannu ja Kari: Muistoja (2013)
Kirkon tilastollinen vuosikirja

Kirkon tilastollinen vuosikirja on sarjajulkaisu, jota julkaisee Kirkkohallitus. Kirja ilmestyy vuosittain ja on kaksikielinen (suomi ja ruotsi). Kirja sisältää keskeisimmät tiedot seurakuntien jäsenistä, toiminnasta, taloudesta ja henkilöstöstä. Julkaisusarjan tehtävänä on tarjota tietoa siitä, miten seurakuntien talous ja toiminta ovat kehittyneet vuosien aikana. Julkaisun kohderyhmänä ovat seurakunnat, kirkon ja yhteiskunnan päättäjät ja tutkijat. Osa tiedoista ovat aikasarjoja, jolloin mukana on historiatietoa. Osassa tiedoista on myös vertailutietona kuntakohtaista dataa Tilastokeskukselta.
Kirkon tilastollinen vuosikirja julkaistaan vuodesta 2013 lähtien pdf-tiedostona aihealueittain useassa erässä sitä mukaa, kun eri aihealueiden tilastot valmistuvat.
Aiheesta muualla

Kirkon tilastollinen vuosikirja (Arkistoitu – Internet Archive)
Baykar Makina
Kuvia yhtiön tuotteista

Bayraktar Mini UAV.
Taktisen dronen (Tactical UAS) ohjailukontti kuorma-auton lavalla.
Bayraktar TB2.
Turkkilaisen Roketsanin Bayraktar TB2-droneen sopivia ohjuksia Ukrainassa.
Bayraktar Akıncı.
Bayraktar TB3 tukialus TCG Anadolun kannella.
Bayraktar Kızılelma.
Baykar Cezeri -nelikopterin prototyyppi (2019).jpg
Bayraktar Diha (VTOL UAV) -dronen prototyyppi (2020).
Aiheesta muualla

Panos Hadjikomninos (2020) BAYKAR: Small Company, Great Ambition - 1 (englanniksi) (straturka.com)
Panos Hadjikomninos (2020) BAYKAR: Small Company, Great Ambition - 2 (englanniksi) (straturka.com)
Bilal Khan	(11.9.2017) Turkish defence vendor Baykar Makina announces plans to develop 4.5-ton jet-powered UAV (englanniksi) (quwa.org)
| --- | --- |
Auktoriteettitunnisteet: Kansalliset :  Saksa
Kokonaissulkeuma

Kokonaissulkeuma on integraalia vastaava käsite rengasteoriaksi kutsutussa algebran osa-alueessa.
Olkoon B rengas, jolla on alirenkaana A. Sanotaan, että A:n kokonaissulkeuma B:ssä on osajoukko  A'\subset B, joka sisältää kaikki ne B:n alkiot, jotka ovat kokonaisia A:ssa. Tämä tarkoittaa sitä, että xn+an-1xn-1 + ... + a0 = 0, jollain a0, a1, ... , an-1 ∈ A.
Renkaan A kokonaissulkeuma renkaassa B on myös rengas.
3. joulukuuta

3. joulukuuta on gregoriaanisen kalenterin mukaan vuoden 337. päivä (338. päivä karkausvuonna). Vuodesta on jäljellä 28 päivää.
Nimipäivät

suomalainen kalenteri: Meri, Vellamo
suomenruotsalainen kalenteri: Urda
ortodoksinen kalenteri: Sauvo
pohjoissaamenkielinen kalenteri: Gierá
vanhemmissa kalentereissa: Agricola, Cassian, Lydia, Sefanias, Sefanja, Zefanja, Zephanias
Tapahtumia

915 – Paavi Johannes X kruunasi Italian kuningas Berengar I:n Pyhä Rooman keisariksi (todennäköinen päivämäärä).
1800 – Yhdysvaltain presidentinvaalit: Thomas Jeffersonin ja Aaron Burrin välillä syntyi valitsijamiesäänestyksessä tasatulos.
1818 – Illinoisista tuli Yhdysvaltain 21. osavaltio.
1828 – Yksi Egyptin ensimmäisistä sanomalehdistä, Vekayi'-I misriyye (vapaa suom. Egyptin tapahtumat) ilmestyi ensimmäisen kerran kaksikielisenä turkiksi ja arabiaksi. Egypti oli tuolloin Ottomaanien valtakunnan sulttaanikunta.
1834 – Saksan tulliliitto (Zollverein) aloitti ensimmäisen säännöllisen väestönlaskennan Saksassa.
1859 – Nigerian ensimmäinen sanomalehti, Iwe Irohin, julkaistiin.
1881 – Tamperelaisen Aamulehden ensimmäinen numero julkaistiin.
1904 – Charles Dillon Perrine löysi Jupiterin Himalia-kuun.
1912 – Ensimmäinen Balkanin sota päättyi aselepoon.
1944 – Kreikan sisällissota alkoi.
1950 – Manfred Schmidtin Nikke Knatterton -sarjakuva alkoi ilmestyä saksalaisessa Quick-kuvalehdessä.
1954 – Väinö Linnan Tuntematon sotilas ilmestyi.
1967 – Christiaan Barnard suoritti maailman ensimmäisen sydämensiirtoleikkauksen Kapkaupungissa.
1971 – Intian-Pakistanin sota alkoi Intian hyökättyä Itä-Pakistaniin.
1973 – Avaruustutkimus: Pioneer 10 -avaruusluotain lähetti ensimmäiset lähikuvat Jupiterista.
1984 – Bhopalin onnettomuus Intiassa: torjunta-ainetehtaalta ilmaan päässyt myrkyllinen kaasu surmasi yli 3 800 ihmistä ja aiheutti vammoja noin 150 000–600 000 muulle maailman tuhoisimpiin kuuluvassa teollisuusonnettomuudessa.
1996 – Pariisissa Port Royalin asemalla räjähti pommi RER-junassa.
1997 – Ottawan sopimus: 121 valtion edustajat allekirjoittivat maamiinojen valmistuksen ja käytön kieltävän sopimuksen Ottawassa. Sopimuksen jättivät allekirjoittamatta muun muassa Yhdysvallat, Kiina ja Venäjä.
1999 – Avaruustutkimus: Nasa menetti radioyhteyden Mars Polar Lander -avaruusluotaimeen hieman ennen kuin luotain saapui Marsin kaasukehään ja aloitti laskeutumisen.
2010 – Astrobiologi Felisa Wolfe-Simonin johtama Nasan tutkijaryhmä löysi GFAJ-1-bakteerin, ensimmäisen tunnetun elämänmuodon, joka voi käyttää arseenia fosforin sijasta aineenvaihdunnassaan.
2016 – Kolme ihmistä sai surmansa Imatralla tapahtuneessa joukkoampumisessa.
2016 – Nico Rosberg ilmoitti lopettavansa F1-uransa voitettuaan F1-maailmanmestaruuden viikkoa aiemmin.